הפקולטה למדעים מדויקים ע"ש ריימונד ובברלי סאקלר

הפקולטה למדעים מדויקים ע"ש ריימונד ובברלי סאקלר באוניברסיטת תל אביב כוללת מספר בתי ספר למקצועות המדעים המדויקים. הפקולטה שוכנת בקמפוס האוניברסיטה ברמת אביב. היא מונה כ-150 חברי סגל בכיר, ומהווה הפקולטה הגדולה ביותר באוניברסיטת תל אביב מבחינת מספר הסטודנטים הלומדים בה.

הפקולטה הוקמה בשנת 1964. היא קרויה ע"ש הזוג ריימונד ובברלי סאקלר (נדבנים יהודים-אמריקאים ממשפחת סאקלר).

 היסטוריה 
ממוזער|הכניסה לבניין אורנשטיין לכימיה
ראשיתה של הפקולטה בתחילת שנות ה-60, אז נחתם הסכם בין מנהלי עזבונו של התעשיין המנוח אריה שנקר, לבין עיריית תל אביב. בהסכם נקבע כי יוקם בשטחי האוניברסיטה ההולכת ונבנית, מכון לפיזיקה ולכימיה אשר יישא את שמם של הזוג אריה ורבקה שנקר (שעודנה הייתה בין החיים אז).

בינואר 1962 הונחה אבן הפינה לבנייני הפיזיקה והכימיה, בנוכחותם של נשיא המדינה יצחק בן-צבי, ראש העיר תל אביב מרדכי נמיר, ורבקה שנקר. בנובמבר אותה שנה, בטרם תמה הבנייה, פתחה האוניברסיטה (ששכנה אז בצריפים באבו כביר) במסלול לימודי תואר שני בפיזיקה.

בנובמבר 1964 נחנכה קריית האוניברסיטה במשכנה החדש ברמת אביב, ובינואר 1965 נחנכו בנייני שנקר לפיזיקה ולכימיה בתכנון האדריכלים נחום זלקינד ומשה הראל. בנובמבר 1965 נפתח המחזור הראשון ללימודי בוגר בפיזיקה, ושנתיים לאחר מכן קיבלה הפקולטה אישור להעניק תואר שלישי.

סביב הגרעין של המחלקה לפיזיקה, התפתחו בתי הספר הנוספים. למנהל המחלקה לפיזיקה התמנה פרופ' יובל נאמן, ולמנהל המחלקה לכימיה התמנה פרופ' אלון תלמי. למנהל המחלקה לביוכימיה (שלימים מצאה את מקומה בפקולטה למדעי החיים) התמנה פרופ' אבל שכטר מארגנטינה, ולמנהל המחלקה למתמטיקה שימושית התמנה פרופ' שאול אברבנאל. לראש המחלקה למדעי החלל, שהתמזגה בהמשך לבית הספר לפיזיקה ולאסטרונומיה, התמנה פרופ' אורי שפרד.

ברבות השנים נבנו למחלקות הפקולטה השונות בניינים נוספים, כמפורט בהמשך.

 בתי הספר של הפקולטה ויחידותיה 
 בית הספר לפיזיקה ולאסטרונומיה ע"ש ריימונד ובברלי סאקלר: כולל את החוג לאסטרופיזיקה, את החוג לחומר מעובה ואת החוג לחלקיקים. אל החוג לאסטרופיזיקה מסונף מצפה הכוכבים ע"ש וייז. בית הספר ממוקם בבניין שנקר-פיזיקה ובבניין קפלון.
 בית הספר לכימיה: כולל את החוג לכימיה פיזיקלית ואת החוג לכימיה אורגנית. בית הספר ממוקם בבניין שנקר-כימיה ובבניין אורנשטיין.
 בית הספר למדעי המתמטיקה: כולל את החוג למתמטיקה שימושית, את החוג למתמטיקה עיונית ואת החוג לסטטיסטיקה ולחקר ביצועים. בית הספר שוכן בבניין שרייבר.
 בית הספר למדעי המחשב ע"ש בלווטניק: כולל את החוג למדעי המחשב, את מרכז אדמונד י. ספרא לביואינפורמטיקה, ואת מכון צ'ק פוינט לאבטחת מידע. בית הספר שוכן בבניין שרייבר ובבניין צ'ק פוינט.
בית הספר לסביבה ומדעי כדור הארץ ע"ש פורטר: כולל את החוג לגיאופיזיקה, את החוג ללימודי הסביבה ואת החוג לגאוגרפיה וסביבת האדם. חוגי בית הספר השונים ממוקמים בבניין קפלון, בבניין פורטר, ובבניין יד אבנר, השוכן מחוץ לקמפוס. החוג לגאוגרפיה וסביבת האדם השתייך בעבר לפקולטה למדעי הרוח, וסונף לפקולטה למדעים מדויקים בשנת 2016, עם הקמת בית הספר לסביבה ומדעי כדור הארץ.
כמו כן, לפקולטה שייכים הספרייה למדעים מדויקים ע"ש ניימן ומרכז החישובים ע"ש קולדר, השוכן בבניין זיסקינד. שני אלה סמוכים למתחם הפקולטה.

בפקולטה שני חדרי אודיטוריום המותאמים לאכלוס של מאות סטודנטים: אודיטוריום דאך, שנחנך ב-1965, ואודיטוריום לב, שנחנך ב-1975. בנוסף ישנם שני אולמות קטנים יותר, אולם מלמד ואולם הולצבלט, וכן כיתות רבות ומעבדות הוראה בהן מתקיימות, בהתאמה, ההרצאות העיוניות השוטפות וההדרכות המעשיות.

 דקאני הפקולטה לדורותיהם 
+תמונהשםתקופת כהונההערות180x80 פיקסליםאביבי יבין1971–1976פיזיקאי280x80 פיקסליםדני לויתן1976–1980מתמטיקאי
ראש בית הספר למדעי המתמטיקה בשנים 1982–1985

רקטור האוניברסיטה בשנים 2005–2010380x80 פיקסליםאליעזר גלעדי1980–1984כימאי
ראש בית הספר לכימיה בשנים 1972–1976480x80 פיקסליםיהודה אייזנברג1984–1986פיזיקאי5113x113 פיקסליםדן עמיר1986–1990מתמטיקאי
ראש בית הספר למדעי המתמטיקה בשנים 1979–1981

רקטור האוניברסיטה בשנים 1993–19976117x117 פיקסליםדוד הורן1990–1995פיזיקאי
סגן רקטור האוניברסיטה בשנים 1980–1983

ראש בית הספר לפיזיקה בשנים 1986–1989780x80 פיקסליםאברהם ניצן1995–1998כימאי
ראש בית הספר לכימיה בשנים 1984–1987880x80 פיקסליםאורי ליברמן1998–2002מתמטיקאי
ראש בית הספר למדעי המתמטיקה בשנים 1993–1997980x80 פיקסליםיחיאל ליכטנשטט2002–2006פיזיקאי
ראש בית הספר לפיזיקה בשנים 1998–20021080x80 פיקסליםחיים וולפסון2006–2011מדען מחשב
ראש בית הספר למדעי המחשב בשנים 2002–200411120x120 פיקסליםירון עוז2011–2015פיזיקאי
ראש בית הספר לפיזיקה בשנים 2006–2011

רקטור האוניברסיטה בשנים 2015–20201280x80 פיקסליםמיכאל קריבלביץ'2015–2020מתמטיקאי
ראש בית הספר למדעי המתמטיקה בשנים 2006–20101380x80 פיקסליםטובה מילוא2020–מכהנתמדענית מחשב

 ראשי בתי הספר לדורותיהם 
+בית הספר לפיזיקה ולאסטרונומיהבית הספר לכימיהבית הספר למדעי המתמטיקהבית הספר למדעי המחשבבית הספר לסביבה ולמדעי כדור הארץ1964–1971יובל נאמן1964–1965אלון תלמי1979–1981דן עמיר2000–2002ישי מנצור2017–2021שמוליק מרקו1971–1975אשר גוטסמן1965–1972יהושע יורטנר1981–1982אלדו לזר2002–2004חיים וולפסון2021–מכהןשי צוקר1975–1977גיורא שביב1972–1976אליעזר גלעדי1982–1985דני לויתן2004–2006רון שמיר1977–1982אשר גוטסמן1976–1980עוזי קלדור1985–1987אמנון יקימובסקי2006–2007עמוס פיאט1982–1986יצחק קלזון1980–1984אברהם בן-ראובן1987–1989מאיר סמורודינסקי2007–2011עמירם יהודאי1986–1989דוד הורן1984–1987אברהם ניצן1989–1991מרצל הרצוג2011–2014יוסי עזר1989–1991דניאל אשרי1987–1989בן-ציון פוקס1991–1993נירה דין2014–2016יהודה אפק1991–1995אשר גוטסמן1989–1993עוזי אבן1993–1997אורי ליברמן2016–2018חנוך לוי1996–1998שמעון ינקלביץ1993–1997ישראל גולדברג1997–1999מיכה שריר2018–2020בן-ציון שור1998–2002יחיאל ליכטנשטט1997–2001שלמה רוזן1999–2001נוגה אלון2020–2024סיון טולדו2002–2006אהרן לוי2001–2005אורי צ'שנובסקי2001–2003שמואל רוסט2024–מכהןרודד שרן2006–2011ירון עוז2005–2009שמואל כרמלי2003–2005קמיל פוקס2011–2015דוד אנדלמן2009–2013יורם כהן2005–2006דוד גינסבורג2015–2019דן מעוז2013–2016גיל מרקוביץ'2006–2010מיכאל קריבלביץ'2019–2024ארז עציון2016–2019מיכאל אורבך2010–2014דוד שטיינברג2024–מכהןיורם דגן2019–2022שמואל כרמלי2014–2017ניר סוכן2022–מכהןמשה קול2017–2021גדי פיביך2021–2024ירון אוסטרובר2024–מכהןליאור ברי-סורוקר

 חתני פרס ישראל מקרב חברי הסגל 

 פיזיקה 
 יובל נאמן (1969)
 יקיר אהרונוב (1989)
 צבי מזא"ה (2024)

 כימיה 
 יהושע יורטנר (1982)
 אברהם ניצן (2010)
 יוסף קלפטר (2020)
 עמנואל פלד (2023)

 מתמטיקה 
 איליה פיאטצקי-שפירו (1981)
 יוסף ברנשטיין (2004)
 נוגה אלון (2008)
 יואב בנימיני (2012)
 ויטלי מילמן (2024)

 מדעי כדור הארץ 
 צבי בן-אברהם (2003)

 קישורים חיצוניים 



הערות שוליים

קטגוריה:אוניברסיטת תל אביב: יחידות מחקר
קטגוריה:אוניברסיטת תל אביב: יחידות אקדמיות